ಮಾನವನ ದೃಗ್ಗೋಚರ ರೋಹಿತದ ಹೊರಗಿನ ಕಂಪನಾಂಕಗಳನ್ನು ಹೊಂದಿದ ಬೆಳಕನ್ನು ಇತರ ಹಲವು ಜಾತಿಯ ಜೀವಿಗಳು ನೋಡಬಲ್ಲವು. ದುಂಬಿಗಳು ಮತ್ತು ಇತರೆ ಕೆಲವು ಕೀಟಗಳು ಅತಿನೇರಳೆ ಬೆಳಕನ್ನು ಗುರುತಿಸಬಲ್ಲವು. ಇದು ಅವುಗಳಿಗೆ ಹೂವಿನಲ್ಲಿಯ ಮಕರಂದವನ್ನು ಪಡೆಯಲು ಸಹಾಯವಾಗುತ್ತದೆ. ತಮ್ಮ ಪರಾಗಸ್ಪರ್ಶಕ್ಕೆ ಕೀಟಗಳನ್ನು ಅವಲಂಬಿಸುವ ಕೆಲವು ಸಸ್ಯಜಾತಿಗಳ ಸಂತಾನೋತ್ಪತ್ತಿಯು ಅವು ಮಾನವನಿಗೆ ಎಷ್ಟು ವರ್ಣರಂಜಿತವಾಗಿ ಕಾಣುವುವು ಎಂಬುದಕ್ಕಿಂತಲೂ ಅತಿನೇರಳೆ ಬೆಳಕಿನಲ್ಲಿಯ ಅವುಗಳ ನೋಟದಿಂದಾಗಿ ಯಶಸ್ವಿಯಾಗಿದೆ. ಹಕ್ಕಿಗಳೂ ಅತಿನೇರಳೆಯನ್ನು ನೋಡಬಲ್ಲವು. ಕೆಲವು ಹಕ್ಕಿಗಳ ತುಪ್ಪಳದ ಮೇಲೆ ಅವುಗಳ ಲಿಂಗದ ಚಿಹ್ನೆಯು ಕೇವಲ ಅತಿನೇರಳೆ ಬೆಳಕಿನಲ್ಲಿ ಮಾತ್ರ ಕಾಣಿಸುತ್ತದೆ. ಅತಿನೇರಳೆ ವ್ಯಾಪ್ತಿಯಲ್ಲಿ ನೋಡುವ ಬಹಳ ಪ್ರಾಣಿಗಳು ಕೆಂಪು ಬೆಳಕು ಅಥವಾ ಬೇರೆ ಕೆಂಪು ಛಾಯೆಯ ತರಂಗಾಂತರಗಳನ್ನು ಕಾಣಲಾರವು. ದುಂಬಿಯ ದೃಗ್ಗೋಚರ ರೋಹಿತವು ಕಿತ್ತಳೆಯ ತರಂಗಾಂತರದ ಸ್ವಲ್ಪ ಮುಂಚೆ ೫೯೦nm ಗೆ ಮುಗಿಯುತ್ತದೆ. ಹಕ್ಕಿಗಳು ಕೆಂಪು ಛಾಯೆಯ ತರಂಗಾಂತರಗಳನ್ನು ನೋಡಬಲ್ಲವಾದರೂ ಮಾನವನಿಗೆ ದೃಗ್ಗೋಚರವಾದ ರೋಹಿತವನ್ನು ಕಾಣಲಾರವು. ನಾಯಿಗಳು ಸಾಮಾನ್ಯವಾಗಿ ವರ್ಣಾಂಧ ಎಂದು ತಿಳಿಯಲಾಗಿದೆ. ಆದರೂ ಮನುಷ್ಯನಷ್ಟಲ್ಲದಿದ್ದರೂ ಅವು ಬಣ್ಣಗಳಿಗೆ ಸ್ಪಂದಿಸುವುದನ್ನು ನೋಡಲಾಗಿದೆ.
ಪ್ರಾಣಿಗಳ ಬಣ್ಣದ ದೃಷ್ಟಿ
ಸ್ಪೆಕ್ಟ್ರೋಸ್ಕೊಪಿ
ರೋಹಿತದ ಬಣ್ಣಗಳು
ಇತಿಹಾಸ